**גמר ליגת האלופות 1998** התקיים באמסטרדם ארנה באמסטרדם, הולנד ב-20 במאי 1998, ובו נקבע כי הזוכה בטורניר ליגת האלופות לעונת 1997/1998 היא ריאל מדריד הספרדית, שניצחה במשחק את יובנטוס מאיטליה בתוצאה 1–0.

ריאל מדריד זכתה בתואר בפעם השביעית בתולדותיה, בהופעתה העשירית במשחק הגמר. בכך, שיפרה את מעמדה כשיאנית הזכיות במפעל וההופעות בגמר. זכייה זו הייתה הראשונה של המועדון מאז 1966, 32 שנים קודם לכן. בנוסף, הייתה זו הופעה ראשונה בגמר מאז 1981, 17 שנים קודם לכן, אז הפסידה לליברפול, והופעה ראשונה בגמר בעידן ליגת האלופות. עבור יובנטוס, הייתה זו ההופעה השלישית ברציפות שלה במשחק גמר ליגת האלופות. היא הייתה הקבוצה האיטלקית השנייה בהיסטוריה שמגיעה לרצף כזה, אחרי מילאן (1993–1995). היה זה לאחר הניצחון בגמר 1996 וההפסד בגמר 1997. היה זה משחק גמר שביעי ברציפות בו משחקת קבוצה איטלקית (סמפדוריה 1992, מילאן 1993–1995, יובנטוס 1996–1998).

שתי הקבוצות העפילו לטורניר עקב זכייתן באליפות בליגות המקומיות בעונת 1996/1997. ריאל מדריד סיימה כאלופת ספרד אחרי שצברה שתי נקודות יותר מיריבתה ברצלונה. יובנטוס זכתה באליפות איטליה אחרי שצברה שתי נקודות יותר מסגניתה פארמה. 

המשחק, שהיה שקול והתאפיין במצבים טובים לשתי הקבוצות, הוכרע משער של פרדראג מיאטוביץ' בדקה ה־66.

אצטדיון
-------

אצטדיון אמסטרדם ארנה, אירח את הגמר.
אצטדיון אמסטרדם ארנה היה מגרשה הביתי של אייאקס מאז 1996. ביתה הקודם של אייאקס, האצטדיון האולימפי, אירח בעבר מספר גמרים אירופיים: גמר גביע אירופה לאלופות 1962, בו ניצחה בנפיקה ליסבון 5–3 את ריאל מדריד נערך בו, וכמו כן גמר גביע המחזיקות 1977 בו ניצחה המבורג 2–0 את אנדרלכט. בנוסף הוא אירח משחקי גמר שנערכו בשיטת בית-חוץ: הסיבוב השני של גמר גביע אופ"א 1981 בו ניצחה א.ז. אלקמאר 4–2 את איפסוויץ' טאון (אך הפסידה 5–4 בסיכום שני המשחקים), והסיבוב השני של גמר גביע אופ"א 1992 שהסתיים בתיקו מאופס בין אייאקס לטורינו (אייאקס זכתה בגביע בזכות חוק שערי חוץ).

הקבוצות
-------

| מועדון | הופעות קודמות בגמר (בכתב מודגש: זכיות) |
| --- | --- |
| איטליהאיטליה יובנטוס | 5 (1973, 1983, **1985**, **1996**, 1997) |
| ספרדספרד ריאל מדריד | 9 (**1956**, **1957**, **1958**, **1959**, **1960**, 1962, 1964, **1966**, 1981) |

הדרך אל הגמר
------------

 ערך מורחב – **עונת 1997/1998 בליגת האלופות**  

| איטליהאיטליה יובנטוס | סיבוב | ספרדספרד ריאל מדריד |
| --- | --- | --- |
| יריבה | תוצאה | שלב הבתים | יריבה | תוצאה |
| הולנדהולנד פיינורד | 5–1 (בית) | מחזור 1 | נורווגיהנורווגיה רוזנבורג | 5–1 (בית) |
| אנגליהאנגליה מנצ'סטר יונייטד | 2–3 (חוץ) | מחזור 2 | פורטוגלפורטוגל פורטו | 2–0 (חוץ) |
| סלובקיהסלובקיה מ.פ.ק. קושיצה | 1–0 (חוץ) | מחזור 3 | יווןיוון אולימפיאקוס | 5–1 (בית) |
| סלובקיהסלובקיה מ.פ.ק. קושיצה | 3–2 (בית) | מחזור 4 | יווןיוון אולימפיאקוס | 0–0 (חוץ) |
| הולנדהולנד פיינורד | 0–2 (חוץ) | מחזור 5 | נורווגיהנורווגיה רוזנבורג | 0–2 (חוץ) |
| אנגליהאנגליה מנצ'סטר יונייטד | 1–0 (בית) | מחזור 6 | פורטוגלפורטוגל פורטו | 4–0 (בית) |
| 

סגנית בית ב'| קבוצה | משחקים | נקודות |
| --- | --- | --- |
| אנגליהאנגליה מנצ'סטר יונייטד | 6 | **15** |
| **איטליהאיטליה יובנטוס** | **6** | **12** |
| הולנדהולנד פיינורד | 6 | **9** |
| סלובקיהסלובקיה מ.פ.ק. קושיצה | 6 | **0** |

 | דירוג | 

אלופת בית ד'| קבוצה | משחקים | נקודות |
| --- | --- | --- |
| **ספרדספרד ריאל מדריד** | **6** | **13** |
| נורווגיהנורווגיה רוזנבורג | 6 | **11** |
| יווןיוון אולימפיאקוס | 6 | **5** |
| פורטוגלפורטוגל פורטו | 6 | **4** |

 |
| יריבה | תוצאה | סיבוב ראשון | סיבוב שני | שלב הנוקאאוט | יריבה | תוצאה | סיבוב ראשון | סיבוב שני |
| אוקראינהאוקראינה דינמו קייב | 5–2 | 1–1 (בית) | 4–1 (חוץ) | רבע הגמר | גרמניהגרמניה בורוסיה דורטמונד | 4–1 | 1–1 (חוץ) | 3–0 (בית) |
| צרפתצרפת מונקו | 6–4 | 4–1 (בית) | 2–3 (חוץ) | חצי הגמר | גרמניהגרמניה באייר לברקוזן | 2–0 | 2–0 (בית) | 0–0 (חוץ) |

### ריאל מדריד

בהגרלת שלב הבתים הראשון שובצה ריאל בבית ד', יחד עם רוזנבורג, אולימפיאקוס ופורטו. ריאל ניצחה בכל שלושת משחקי הפתיחה, תוך שהיא כובשת 11 שערים. לאחר תיקו מול אולימפיאקוס והפסד לרוזנבורג, שניהם במשחקי חוץ, הביסה ריאל את פורטו 4–0 וסיימה בראש הבית. מלך שעריה בשלב הבתים היה דאבור שוקר, שכבש ארבעה שערים, שלושה מתוכם בבעיטת עונשין.

בשלב רבע הגמר פגשה ריאל את באייר לברקוזן הגרמנית. במשחק הראשון בגרמניה ריאל נקלעה לפיגור במחצית הראשונה, אך כריסטיאן קארמבו השווה כרבע שעה לסיום וקבע שוויון 1–1. במשחק הגומלין באצטדיון סנטיאגו ברנבאו במדריד הסתיימה המחצית בשוויון 0–0, אך במחצית השנייה כבשה ריאל שלוש פעמים בדרך לניצחון 3–0 והעפלה לחצי הגמר. בשלב חצי הגמר פגשה ריאל נציגה נוספת מגרמניה, אלופת אירופה המכהנת בורוסיה דורטמונד. במשחק הראשון במדריד פרננדו מוריינטס כבש במחצית הראשונה, וכריסטיאן קארמבו כבש במחצית השנייה כדי לקבוע את תוצאת המשחק הראשון, 2–0 לריאל. לאחר שהגומלין בדורטמונד הסתיים ללא שערים, העפילה ריאל לגמר ליגת האלופות העשירי בתולדותיה.

### יובנטוס

בהגרלת שלב הבתים הראשון שובצה יובנטוס בבית ב', לצידן של מנצ'סטר יונייטד, פיינורד ומ.פ.ק. קושיצה. יובנטוס הפגינה יכולת טובה במשחק הראשון, בו הביסה 5–1 את פיינורד, אך לאחריו הפסידה במנצ'סטר. יובנטוס המשיכה לשני ניצחונות רצופים על קושיצה, הקבוצה הראשונה בהיסטוריה שמסיימת בית בליגת האלופות ללא נקודה, אך נחלה הפסד קריטי, 2–0 לפיינורד, שמנע ממנה את המקום הראשון בבית למרות ניצחון על מנצ'סטר יונייטד במשחק הסיום. יובנטוס העפילה לשלב הבא בזכות היותה הסגנית השנייה הטובה ביותר. אלסנדרו דל פיירו כבש חמש פעמים בשלב הבתים והיה מלך שערי הקבוצה בשלב זה.

בשלב רבע הגמר פגשה יובנטוס את דינמו קייב. במשחק הראשון בסטאדיו דלה אלפי בטורינו, נקלעה יובנטוס לפיגור בדקה ה־56, אך פיליפו אינזאגי השווה תוך פחות מרבע שעה, וקבע 1–1 בסיום המשחק הראשון. במשחק הגומלין באוקראינה הובילה יובנטוס 1–0 בהפסקה משער של אינזאגי, ולמרות שער שוויון בפתיחת המחצית השנייה, המשיכה לניצחון כשאינזאגי משלים שלושער, ודל פיירו קובע את תוצאת המשחק, 4–1 ליובנטוס. בשלב חצי הגמר פגשה יובנטוס את מונקו. במשחק הראשון בטורינו הביסה יובנטוס את הקבוצה מצרפת 4–1, עם שלושער של דל פיירו, מתוכם שניים בבעיטת עונשין. במשחק הגומלין, למרות יתרון בדקה ה־15, הפסידה יובנטוס 3–2, אך התוצאה בסיום שני המפגשים הייתה 6–4 ליובנטוס, שהעפילה לגמר ליגת האלופות השישי בתולדותיה והשלישי ברציפות.

המשחק
-----

### סיכום

ריאל מדריד הגיעה למשחק לאחר שסיימה את העונה בספרד במקום הרביעי. יובנטוס לעומתה הגיעה כאלופת איטליה, לאחר שזכתה בסרייה א' מספר ימים קודם לכן בפעם השנייה ברציפות.

#### מחצית ראשונה

המחצית הראשונה, כמו המשחק כולו, הייתה שקולה ומאוזנת והתאפיינה במצבים לשני הצדדים. בעיטה מרחוק של דידייה דשאן נקלטה על ידי השוער בודו אילגנר. ניסיון נוסף של זינדין זידאן מתוך הרחבה לא מצא את המסגרת. מהצד השני, בעיטה חזקה של פרננדו היירו לאחר תרגיל בעיטה חופשית נהדפה לקרן על ידי אנג'לו פרוצי. כמה דקות אחר כך, כדור רוחב שטוח משמאל של פרדראג מיאטוביץ' הגיע לראול, שמקרוב בעט בנגיעה אחת החוצה. בסיום המחצית, 0–0 שקול בין ריאל מדריד ויובנטוס.

#### מחצית שנייה

המחצית השנייה המשיכה במגמה השקולה מהמחצית הראשונה. המצב המסוכן הראשון היה לטובת יובנטוס, לאחר שאדגר דווידס הגביה מאגף שמאל, ופיליפו אינזאגי עצר על החזה ובעט מהאוויר, ואילגנר הדף לקרן. בדקה ה־66 נכבש השער הראשון במשחק. ניסיון בעיטה של רוברטו קרלוס מאגף שמאל פגע בשחקן יובנטוס בתוך הרחבה והגיע למיאטוביץ', שמקרוב עבר את פרוצי ובעט לרשת הגבוהה, 1–0 לריאל מדריד. 

לאחר השער החלה יובנטוס ללחוץ כדי למצוא את שער השוויון. אינזאגי בעט בנגיעה סמוך לתיבת החמש כדור רוחב שהגיע לעברו מאגף שמאל, אך לא מצא את המסגרת. כמה דקות אחר כך, דווידס השתלט על כדור שהורחק מתוך הרחבה, והצליח לעבור ארבעה שחקני הגנה בדרך אל השער, אך הכדור שלו נקלט על ידי אילגנר. ריאל הצליחה לשמור על היתרון עד הסיום, והקפטן מנואל סנצ'יס הניף את גביע האלופות השביעי בתולדותיה של ריאל מדריד, והראשון מאז 1966.

### פרטים

|  |  |  |  |  |
| --- | --- | --- | --- | --- |
| 20 במאי 1998 | **איטליהאיטליה יובנטוס** | **0–1** | **ספרדספרד ריאל מדריד** | אמסטרדם ארנה, אמסטרדם**צופים:** 48,500**שיפוט:** הלמוט קרוג (גרמניה) |
|   | (סיקור) | פרדראג מיאטוביץ' הובקע שער בדקה ה- 66' 66' |

### הרכבי הקבוצות

|  |  |
| --- | --- |
| 





**יובנטוס**
 | 





**ריאל מדריד**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **יובנטוס:** |
|  |  |
| שוער | **1** | איטליהאיטליה אנג'לו פרוצי (קפטן) |
| בלם | **3** | איטליהאיטליה מורנו טוריצ'לי |
| בלם | **13** | איטליהאיטליה מארק יוליאנו |
| בלם | **4** | אורוגוואיאורוגוואי פאולו מונטרו כרטיס צהוב בדקה ה-79 79' |
| קשר ימני | **7** | איטליהאיטליה אנג'לו די ליוויו הוחלף בדקה ה-46 46' |
| קשר מרכזי | **14** | צרפתצרפת דידייה דשאן הוחלף בדקה ה-77 77' |
| קשר מרכזי | **26** | הולנדהולנד אדגר דווידס כרטיס צהוב בדקה ה-34 34' |
| קשר שמאלי | **22** | איטליהאיטליה ג'אנלוקה פסוטו הוחלף בדקה ה-70 70' |
| קשר התקפי | **21** | צרפתצרפת זינדין זידאן |
| חלוץ | **9** | איטליהאיטליה פיליפו אינזאגי |
| חלוץ | **10** | איטליהאיטליה אלסנדרו דל פיירו |
| **מחליפים:** |
| שוער | **12** | איטליהאיטליה מיכאלאנג'לו רמפולה |
| מגן | **6** | פורטוגלפורטוגל דימאס טישיירה |
| מגן | **15** | איטליהאיטליה אלסנדרו בירינדלי |
| קשר | **8** | איטליהאיטליה אנטוניו קונטה נכנס כמחליף בדקה ה-77 77' |
| קשר | **20** | איטליהאיטליה אלסיו טקינארדי נכנס כמחליף בדקה ה-46 46' |
| חלוץ | **16** | איטליהאיטליה ניקולה אמורוסו |
| חלוץ | **18** | אורוגוואיאורוגוואי דניאל פונסקה |
| **מאמן:** |
| איטליהאיטליה מרצ'לו ליפי |

 |  | 

|  |
| --- |
| **ריאל מדריד:** |
|  |  |
| שוער | **25** | גרמניהגרמניה בודו אילגנר |
| מגן ימני | **15** | איטליהאיטליה כריסטיאן פאנוצ'י |
| בלם | **5** | ספרדספרד מנואל סאנצ'יס (קפטן) |
| בלם | **4** | ספרדספרד פרננדו היירו כרטיס צהוב בדקה ה-23 23' |
| מגן שמאלי | **3** | ברזילברזיל רוברטו קרלוס כרטיס צהוב בדקה ה-37 37' |
| קשר אחורי | **6** | ארגנטינהארגנטינה פרננדו רדונדו |
| קשר ימני | **27** | צרפתצרפת כריסטיאן קארמבו כרטיס צהוב בדקה ה-56 56' |
| קשר שמאלי | **10** | הולנדהולנד קלרנס סיידורף כרטיס צהוב בדקה ה-90+4 90+4' |
| קשר התקפי | **7** | ספרדספרד ראול גונזלס הוחלף בדקה ה-90 90' |
| חלוץ | **8** | הרפובליקה הפדרלית של יוגוסלביההרפובליקה הפדרלית של יוגוסלביה פרדראג מיאטוביץ' הובקע שער בדקה ה- 66' 66' הוחלף בדקה ה-89 89' |
| חלוץ | **15** | ספרדספרד פרננדו מוריינטס הוחלף בדקה ה-81 81' |
| **מחליפים:** |
| שוער | **1** | ספרדספרד סנטיאגו קניסארס |
| מגן | **19** | ספרדספרד פרננדו סאנס |
| קשר | **11** | ספרדספרד חוסה אמיליו אמוויסקה נכנס כמחליף בדקה ה-90 90' |
| קשר | **16** | ספרדספרד חאיימה נכנס כמחליף בדקה ה-81 81' |
| קשר | **18** | ספרדספרד ויקטור סאנצ'ס |
| קשר | **20** | ברזילברזיל סאביו |
| חלוץ | **9** | קרואטיהקרואטיה דאבור שוקר |
| **מאמן:** |
| גרמניהגרמניה יופ היינקס |

 |

|  |
| --- |
| **עוזרי שופט:**
גרמניהגרמניה תורסטן בסטיאן (קוון)
גרמניהגרמניה כריסטיאן שראר (קוון)
**שופט רביעי:**
גרמניהגרמניה הנס-יורגן ובר |

### סטטיסטיקות

|  | יובנטוס | ריאל מדריד |
| --- | --- | --- |
| שערים | 0 | 1 |
| בעיטות לשער | 9 | 8 |
| בעיטות למסגרת | 4 | 3 |
| החזקת כדור | 49% | 51% |
| קרנות | 3 | 3 |
| עבירות | 29 | 22 |
| נבדלים | 3 | 1 |
| כרטיסים צהובים | 2 | 4 |
| כרטיסים אדומים | 0 | 0 |

קישורים חיצוניים
----------------

* סיקור המשחק באתר אופ"א (באנגלית)

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |